

PROJEKTNI ZADATAK ZA USLUGE IZRADE

PROJEKTNE DOKUMENTACIJE ZA IZGRADNJU SUSTAVA PRIKUPLJANJA, ODVODNJE I PROČIŠĆAVANJA OTPADNIH VODA NA PODRUČJU NASELJA SABORSKO

**Ogulin, listopad 2024.g.**

Sadržaj:

[1. OPĆI DIO PROJEKTNOG ZADATKA 3](#_Toc179975170)

[1.1. Uvod 3](#_Toc179975171)

[1.2. Projektni tim 3](#_Toc179975172)

[2. CILJEVI UGOVORA I OČEKIVANI REZULTATI 3](#_Toc179975173)

[2.1. Cilj ugovora 3](#_Toc179975174)

[2.2. Rezultati 3](#_Toc179975175)

[3. OPIS USLUGA 4](#_Toc179975176)

[3.1. Područje zahvata 4](#_Toc179975177)

[3.2. Specifične aktivnosti 5](#_Toc179975178)

[4. SMJERNICE ZA PROJEKTIRANJE 6](#_Toc179975179)

[5. IZRADA I PREDAJA DOKUMENTACIJE 10](#_Toc179975180)

[6. ROKOVI 10](#_Toc179975181)

# OPĆI DIO PROJEKTNOG ZADATKA

## 1.1. Uvod

Svrha ovog projekta je poboljšanje vodno-komunalne infrastrukture na dijelu uslužnog području isporučitelja vodnih usluga Vodovod i kanalizacija d.o.o. Ogulin. Obuhvat projekta čini područje naselja Saborsko na području Općine Saborsko u Karlovačkoj županiji.

Očekivani rezultati pripreme projektne dokumentacije koja je predmet ovog projektnog zadatka je omogućavanje ishođenja lokacijske dozvole za sustav odvodnje otpadnih voda naselja Saborsko sa UPOV-om Saborsko.

## 1.2. Projektni tim

Naručitelj će za potrebe praćenja izrade projektne dokumentacije osnovati Projektni tim i imenovati Voditelja projektnog tima. Projektni tim će biti zadužen za provjeru i odobravanje predane dokumentacije na temelju koje će se vršiti plaćanje usluga.

Naručitelj se obvezuje dostaviti lzvršitelju potrebne ulazne podatke, podloge i postojeću projektnu dokumentaciju s kojom Naručitelj raspolaže između ostalog i:

1. **Odvodnja i pročišćavanje otpadnih voda naselja Saborsko, Knjiga 1 i Knjiga 2, Idejni projekt, studeni 2010.g. Vodoprivreda d.d. Karlovac.**

**Projekt je potrebno dostaviti u digitalnom obliku u originalnim formatima aplikacija i programa u kojima je i izrađen (dwg, xls, doc, itd.)**

lzvršitelj je dužan prisustvovati radnim sastancima koji će se održavati tijekom realizacije Ugovora, a na koje će ga pozivati Voditelj projektnog tima. lzvršitelj će sudjelovati na njima te će prezentirati svoj rad i projekt općenito.

# CILJEVI UGOVORA I OČEKIVANI REZULTATI

## 2.1. Cilj ugovora

Cilj ovog Ugovora je razvoj i izgradnja sustava prikupljanja, odvodnje i pročišćavanja otpadnih voda u naselju Saborsko koji dovodi do opće društvene koristi. lz istog razloga lzvršitelj treba izraditi projektnu dokumentaciju i predložiti tehničko rješenje koje će biti najisplativije u ekonomskom vijeku korištenja građevina.

## 2.2. Rezultati

Konačni rezultat svih aktivnosti predviđenih ovim projektnim zadatkom su izrađeni sljedeći dokumenti:

* + Novelacija ldejno koncepcijskog rješenja sustava odvodnje i pročišćavanja Saborsko izrađenog 2010. g. Novelacija se prvenstveno odnosi na ponovno sagledavanje prostornog rasporeda potrošača, odnosno uzimajući u obzir popise stanovništva iz 2011. g i 2021.g. odrediti potrebe za vodom, te količine mjerodavnih otpadnih voda, radi dimenzioniranja kolektora i pripadnog UPOVa. Potrebno je odrediti lokaciju budućeg UPOVa i usuglasiti je sa Investitorom i JLS.
  + Dostava podloga i informacija za zahvat u prostoru JLS općini Saborsko u svrhu izmjena i dopuna prostornog plana PPU općine Saborsko
  + Elaborat zaštite okoliša temeljem idejnog koncepcijskog rješenja kao podloga za provedbu postupka ocjene o potrebi procjene utjecaja zahvata za okoliš te ishođeno rješenje Ministarstva gospodarstva i održivog razvoja
  + ldejni projekt za lokacijsku dozvolu sustava odvodnje i pročišćavanja otpadnih voda naselja Saborsko, sa definiranjem faza izgradnje projekta
  + Ishođenje Lokacijske dozvole

# OPIS USLUGA

## 3.1. Područje zahvata

Ovim projektnim zadatkom planirana je izrada idejnog projekta prikupljanja i pročišćavanja otpadnih voda naselja Saborsko u Karlovačkoj županiji.

Naselje Saborsko nalaze se na području istoimene općine, te predstavlja općinsko središte. Topografski je izduženo naselje , grupirano oko državne ceste D42 u smjeru SZ – JI.



***Slika 1. Prikaz obuhvata zahvata***

U naselju ne postoji izgrađeni sustav javne odvodnje, već su samostojeći stambeni i gospodarski objekti spojeni na septičke jame.

## 3.2. Specifične aktivnosti

**Aktivnost 1: ldejno koncepcijsko rješenje minimalno će sadržavati sljedeće**:

TEKSTUALNI DIO

* Opis područja
* Postojeće stanje
* Analiza važeće prostorno planska dokumentacija
* Analiza postojeće projektne dokumentacije
* Varijante rješenja sustava odvodnje s povezivanjem na predviđenu lokaciju UPOV-a Saborsko
* Postojeće stanje - analiza broja korisnika kanalizacijskog sustava
* Planirano stanje - analiza broja korisnika kanalizacijskog sustava
* Proračun mjerodavnih količina za dimenzioniranje kolektora i UPOV-a
* Dimenzioniranje UPOV-a s varijantnim rješenjima
* Troškovi gradnje
* Troškovi pogona i održavanja
* Zaključak

GRAFIČKI DIO

• Pregledna situacija s prikazom građevina (kolektora, crpnih stanica, UPOV-a) u mj. 1:10.000 iii mj.1:25.000, po varijantama

* Pregledna situacija s prikazom građevina u mj. 1:5.000 (DOF) odabrane varijante
* Definirana faznost izgradnje
* Osnovne nacrte građevina (UPOV, crpne stanice) odabrane varijante

**Aktivnost 2: izrada Elaborata zaštite okoliša kao podloge za postupak ocjene o potrebi procjene utjecaja na okoliš te sudjelovanje u postupku prihvaćanja od strane nadležnog tijela;**

Izvršitelj je dužan izraditi Elaborat zaštite okoliša kao podlogu za provedbu postupka ocjene o potrebi procjene utjecaja na okoliš u potpunosti u skladu sa svim važećim EU direktivama kao i nacionalnim propisima RH. Osnovni dokumenti kojima će se lzvršitelj služiti su Zakon o zaštiti okoliša (NN 80/13, 153/13, 78/15, 12/18, 118/18), Zakon o zaštiti prirode (NN 80/13, 15/18, 14/19, 127/19) i Uredba o procjeni utjecaja zahvata na okoliš (NN 61/14 s izmjenama i dopunama).

Zahtjev za ocjenu o potrebi procjene utjecaja zahvata na okoliš uključuje i prethodnu ocjenu za ekološku mrežu sukladno Zakonu o zaštiti prirode (NN80/13, 15/18, 14/19, 127/19). Uz zahtjev se prilaže Elaborat zaštite okoliša koji obvezno sadrži poglavlja prema Prilogu VII Uredbe o procjeni utjecaja zahvata na okoliš.

lzrađeni Elaborat sastavni je dio zahtjeva za procjenu utjecaja na okoliš koji Naručitelj podnosi nadležnom tijelu. Tijekom postupka procjene utjecaja zahvata na okoliš nadležna državna tijela mogu zatražiti dodatne informacije, nadopune iii izmjene Elaborata.

Zadatak lzvršitelja je osigurati pomoć Naručitelju kod provedbe postupka Procjene utjecaja na okoliš.

lzrađeni zahtjev za ocjenu o potrebi procjene utjecaja zahvata Naručitelj podnosi nadležnom tijelu. Tijekom postupka ocjene o potrebi procjene utjecaja zahvata na okoliš, nadležno državno tijelo (Ministarstvo gospodarstva i održivog razvoja) može zatražiti dodatne informacije, nadopune iii izmjene Zahtjeva za ocjenu o potrebi procjene utjecaja zahvata.

lzvršitelj će adekvatno obraditi i sukladno traženju izraditi zatražene ispravke i/ili dopune Zahtjeva za ocjenu o potrebi procjene utjecaja zahvata te pružiti sva potrebna pojašnjenja u najkraćem mogućem roku, a koji ne smije biti duži od zatraženog roka od nadležnog tijela.

**Aktivnost 3: izrada idejnog projekta sustava prikupljanja, odvodnje i pročišćavanja otpadnih voda naselja Saborsko**

Projektni zadatak obuhvaća izradu projektne dokumentacije temeljem koje će lzvršitelj ishoditi posebne posebne uvjete za sustav prikupljanja, odvodnje i pročišćavanja otpadnih voda te lokacijsku dozvolu. Obveza lzvršitelja je:

* prikupiti svu raspoloživu dokumentaciju i podloge te provesti potrebne geodetske radove na trasama i lokacijama budućeg sustava,
* izraditi Geodetsku podlogu ovjerenu od nadležnog katastarskog ureda kao sastavni dio ldejnog projekta,
* izraditi ldejni projekt za ishođenje lokacijske dozvole,
* Provesti postupak ishođenja Lokacijske dozvole te ishođenje iste

ldejni projekt mora u svemu biti izrađen sukladno Pravilniku o obveznom sadržaju idejnog projekta **(NN** 92/24).

Ishođenje lokacijska dozvole obveza je Izvršitelja putem punomoći Naručitelja, a troškovi taksi i pristojbi su obveza Naručitelja.

# 4. SMJERNICE ZA PROJEKTIRANJE

Projektno rješenje treba uvažavati sljedeće :

* ldejno koncepcijsko rješenje i Elaborat zaštite okoliša,
* Prostorni plan Općine Saborsko
* Detaljne prostorne planove u zoni obuhvata
* Postojeću infrastrukturu na predmetnom području

Prilikom izrade idejnog projekta treba voditi računa o postojećem stanju izgrađenosti građevina sustava prikupljanja i odvodnje otpadnih voda.

Osim toga potrebno je koristiti podatke o izgrađenosti ostalih instalacija (vodovoda, elektroinstalacija, telekomunikacija i dr.) na predmetnom području, te uskladiti projektirane građevine s postojećom infrastrukturom. lzvršitelj je dužan pribaviti sve potrebne podloge za projektiranje.

Također je potrebno kod izrade projektne dokumentacije uvažavati svu važeću zakonsku regulativu: Zakon o vodama i podzakonske akte donesene na osnovu ovog Zakona, te Zakon o prostornom uređenju **(NN** 125/19 s izmjenama i dopunama) i Zakon o gradnji **(NN** 67/23 s izmjenama i dopunama) i podzakonske akte donesene na osnovu istih, kao i ostale pozitivne propise Republike Hrvatske.

lzvršitelj je prilikom izrade projektne dokumentacije dužan koristiti i ostale podatke, karte i podloge koje nisu navedene u ovom Projektnom zadatku, a koje mogu utjecati na projektno rješenje.

Prilikom izrade projektne dokumentacije potrebno je uvažavati navedene smjernice:

* Pridržavati se ovog projektnog zadatka,
* Sustav odvodnje projektirati kao razdjelni (samo za sanitarne i tehnološke otpadne vode).
* Dimenzionirati građevine sustava prikupljanja i odvodnje otpadnih voda na temelju računskih količina otpadnih voda i opterećenja u skladu s ldejnim koncepcijskim rješenjem,
* Predvidjeti dotok tuđih voda u kolektore i druge građevine.
* Po mogućnosti uskladiti trase kolektora s trasama vodoopskrbnih cjevovoda, te lokacije crpnih stanica i drugih građevina za prikupljanje i odvodnju otpadnih voda sa sadržajima u važećim planovima uređenja prostora.
* Odabrati vrstu materijala za izgradnju kolektora, te opremu za crpne stanice i druge građevine, tako da Naručitelju bude omogućeno jednostavno i ekonomično upravljanje i održavanje cjelokupnog sustava. Prijedlog odabranog materijala, opreme i tehnologije izvođenja mora biti takav da ne favorizira isključivo jednu vrstu materijala, opreme i tehnologije, odnosno proizvođača i/ili dobavljača.
* Omogućiti ispunjenje uvjeta vodonepropusnosti odabirom karakteristike materijala i vrste tehnologije izvođenja u projektnoj dokumentaciji.
* Definirati tehničke norme kvalitete materijala i opreme
* UPOV Saborsko potrebno je tehnološki i tehnički obraditi na nivou idejnog projekta za ishođenje lokacijske dozvole

**Posebne smjernice za projektiranje linijskih građevina sustava odvodnje**

* Obratiti pozornost na opasnost od poplava
* Trase kolektora Izvršitelj će odrediti zajedno s ovlaštenim predstavnikom Naručitelja.
* Voditi trase kolektora tako da se omogući što jednostavnije priključenje korisnika i poštujući princip najkraćih trasa gdje je to moguće.
* Težiti primijeni gravitacijskog načina odvodnje, a broj crpnih stanica svesti na najmanji mogući broj.
* Voditi računa o dopuštenim brzinama tečenja u kolektorima odnosno kanalima i tlačnim cjevovodima, mogućnosti samoispiranja kod minimalnih protoka, ekonomičnim dubinama polaganja cjevovoda, optimalnim profilima cjevovoda, lomovima trase, razmaku revizijskih okana i sl.
* Na svim prijelazima cjevovoda ispod prometnica ili vodotoka potrebno je na odgovarajući način zaštititi kanalizacijske cijevi, a tehnologiju izvođenja uskladiti s posebnim uvjetima.
* Križanja i paralelna vođenja kolektora s drugim instalacijama te vodnim građevinama potrebno je projektirati poštujući posebne uvjete i tehničke propise.
* Sve izvedene i projektirane instalacije treba prikazati na jednoj situaciji (situacija komunalnih instalacija).
* U uzdužnim profilima cjevovoda potrebno je označiti stacionažu trase cjevovoda, objekte na trasi i sva križanja s postojećim i planiranim instalacijama, vodnim građevinama, prometnicama, te horizontalne lomove trase.
* Na trasi kolektora predvidjeti revizijska okna na razmacima prema uvjetima terena i u skladu s promjerom kolektora.

**Posebne smjernice za projektiranje crpnih stanica sustava odvodnje**

* Obratiti pozornost na opasnost od poplava
* Crpne stanice projektirati konstrukcijski prilagođene kapacitetu, funkciji i lokaciji u prostoru, uzimajući u obzir sve tehničke zahtjeve za građevinu i načelne smjernice Naručitelja.
* Odabir crpne stanice (podzemni ili nadzemni objekt, monolitna ili predgotovljena) lzvršitelj je dužan argumentirati i uskladiti s Naručiteljem.
* Predvidjeti najmanje jednu radnu i jednu rezervnu crpku (po potrebi i vise radnih crpki), te voditi računa o proračunu volumena sabirnog bazena u ovisnosti o funkciji crpne stanice u sustavu i korištenjem kolektora kao retencijski prostor).
* Pri izboru crpnih agregata, osim Q-H karakteristika, predvidjeti po potrebi frekventno regulirane crpke s najvećim mogućim koeficijentom iskoristivosti.

**Posebne smjernice za projektiranje UPOV-a**

Potrebno je u sklopu idejnog projekta za odabrano rješenje UPOV-a izraditi elaborat kombiniranog pristupa obzirom na prihvat recipijenta.

Odabir tehnologije i preliminarni proračun pročišćavanja i dimenzioniranje objekata potrebno je provesti na razini idejnog projekta.

Opterećenje UPOVa je potrebno odrediti temeljem hidrauličkog proračuna.

U suradnji sa Naručiteljem potrebno je odrediti lokaciju i dimenzije čestice potrebne za izgradnju UPOVa, pri čemu je posebnu pozornost potrebno obratiti na opasnost od plavljenja te dostupnost priključka električne energije.

# 5. IZRADA I PREDAJA DOKUMENTACIJE

Izradu projektne dokumentacije sukladno ovom Projektnom zadatku pratit će Projektni tim imenovan od Naručitelja sukladno Odluci o imenovanju.

Sve naknadno dogovorene izmjene i dopune ovog Projektnog zadatka, Projektni tim će zapisnički utvrditi.

Radne verzije pojedinih dijelova projektne dokumentacije Projektant je dužan dostaviti Projektnom timu i Naručitelju. Na temelju eventualnih iskazanih primjedbi, Projektant je dužan izvršiti potrebne korekcije. Za izrađeno projektno rješenje, Projektant odgovara u cijelosti.

* Idejno koncepcijsko rješenje potrebno je izraditi u po jedan primjerak u pisanom obliku i u digitalnom obliku na optičkom mediju (npr. CD ili DVD) svakom članu Projektnog tima, i dva primjerka za Naručitelja u pisanom obliku.
* Elaborat zaštite okoliša potrebno je izraditi u dovoljnom broju za potrebe provedbe postupka ocjene o potrebi procjene utjecaja na okoliš i u jednom primjerku u pisanom obliku i u jednom primjerku u digitalnom obliku na optičkom mediju (npr. CD ili DVD) za Naručitelja
* Idejni projekt za ishođenje lokacijske dozvole potrebno je izraditi u dovoljnom broju primjeraka potrebnih za ishođenje akata, te po jedan primjerak u pisanom obliku i u digitalnom obliku na optičkom mediju (npr. CD ili DVD) svakom članu Projektnog tima, i dva primjerka za Naručitelja u pisanom obliku.

# 6. ROKOVI

Rok izrade cjelokupne dokumentacije je 24 mjeseca od dana potpisivanja Ugovora.

U rok ulaze i aktivnosti javno-pravnih tijela. Ukoliko ista neće ispunjavati svoje obveze u zakonskim rokovima, Izvršitelj ima pravo na produljenje roka.

Prilog 1. Pregledna situacija (prijedlog)

